Zahraj sa !

1. Daj si na zem ruky aj nohy, zadok drž hore. Teraz choď ako psík. Zastav a zdvihni jednu nohu (ruku) a skús ísť teraz ako psík bez jednej labky. Ako sa cítiš? Je to ľahké alebo ťažké?
2. Popros mamičku alebo ocka o pomoc. Otoč sa chrbátikom a počúvaj, čo kto robí. Zvuk skús pomenovať. (šuchotanie novinami, presýpanie skladačiek, prelievanie vody z pohára do pohára, pískanie, mľaskanie,....). Teraz si zakry ušká rukami a vyskúšaj znova tie isté zvuky, či ich počuješ a rozoznáš.
3. Priprav si škatuľu alebo nejaké nepriesvitné vrecko. Zasa popros o pomoc niekoho blízkeho. Zakry si oči a otoč sa chrbátikom. Tvoj blízky dá do škatule nejaké hračky. Potom bude tvojou úlohou

* Rukou hľadaj predmety a pomenuj ich.
* Rukou spočítaj, koľko tých predmetov je v škatuli. (od 1 do 10)

Nakoniec si všetko vysyp na zem a skontroluj, či si určil správne.

Druhy hračiek/predmetov sa môžu striedať, aj počet sa môže meniť.



